السلام عليكم ورحمة الله وبركاته. شبابنا يعني في الزمن الصعب ده. ناس كتير بتقول منه لله هو اللي قطع رزقنا هو اللي قطع عيشنا فلان بيتكلم بقى عن مدير الشركة بتاعته عن صاحب الشغل بتاعه عن اللي كان شغال في المحل عنده. اوعى تزن ان رزقك فيه اتحدى. احكي لكم قصة يا شباب خطيرة جدا
قلبي قصة حقيقية حصلت واقعية راجل غلبان جدا فراش مدرسة راجل غلبان يعني مش بيقول لك ده يعني بيعرف يبسط ما يعرفش يمضي. فجه ودي في دولة خليجية ده مش في مصر. في دولة خليجية فجه مدير جديد للمدرسة فقال انا هعمل ورق حضور وانصراف وكل واحد يمضي فالفراش
ما بيمضيش. فالمدير استدعاه قال له انت ما بتمضيش ليه ؟ قال له انا يا باشا ما عنديش مشكلة ان انا يعني حضور وانصراف. بس انا ما اعرفش اكتب اصلا. انا ما اعرفش اكتب اسمي. انا راجل
ما اعرفش اكتب. فقال له انت ما بتعرفش تقرا وتكتب وقاعد معنا في المدرسة لا لا لا الدنيا اتطورت. انت تترفد من المدرسة دي. الراجل قعد يتوسل اليه ويبوس انا ما هاروح اشتغل فين ، انا ما اعرفش اعمل حاجة. وقعد يترجاه الراجل صمم، واحد جاهل ما بيعرفش يقرا ويكتب يترفد من المدرسة. الراجل خرج مش عارف يعمل
ايه جاله احباط وبعد كده توكل على الله وبدأ يخرج يدور على اي باب رزق فلقى واحد آآ يعني يعني واحد فاتح محل اكل بس مشهور قوي آآ عنده يعني بيعرف يعمل ايه اكل بخلطة سرية كده فطعمها جميل والناس مقبلة عليه. فالراجل قعد يستعطفه ويقول له يا عم الله يكرمك يعني ايه؟ شغلني
ومعك اي شغلانة لوجه الله. الراجل صعب عليه ما كانش بيرضى يشغل حد معه لان الاكل يعني ايه فيه خلطة معينة هو بيعملها. فرضا صعب عليه وشغله معه وقال راجل غلبان وصواب عند ربنا
اشتغل معه. اشتغل معه بياخد اليومية بتاعته عادي. فجأة الراجل صاحب المكان مات. وما فيش حد في الدنيا يعرف سر الاكلة بتاعته غير الراجل فراش المدرسة. فالراجل قام فاتح بعده وبدأ يبيع نفس الاجلى. اتشهر شهرة رهيبة وربنا فتح عليه فتح باب وبقى ملط
فيه مليونير. ففي يوم من الايام رايح بنك من بنوك البلد الخليجية اللي هو فيها يحط فيها ملايين مبلغ كبير. فطبعا بقى الراجل مدير البنك بقى احتفى به وعمل له حفلة واتفضل حضرتك بس حضرتك بس احنا عايزين امضى منك عشان بس ايه آآ الايداع بتاع البنك وكده فقال له انا ما باعرفش امضي. انا ما باعرفش
اكتب في مدير البنك انبهر به قال له حضرتك ما بتعرفش تقرا وتكتب امال لو كنت حضرتك بتقرا وتكتب قال له لو كنت بقرا واكتب كان زماني فراش في المدرسة لحد هزه اللحزة. يا جماعة ما فيش حد رزقه في ايد حد. ما فيش حد يملك لحد نفع ولا ضر. ده اعلى
نوع من انواع التوحيد لازم يبقى في قلوبنا. قل فمن يملك لكم من الله شيئا؟ ان اراد بكم ضرا او اراد بكم نفعا ربنا هو الملك. هو المهيمن اوعى تزل
نفسك لحد اوعى تظن ان رزقك واقف على حد. اوعى تظن ان فيه حد يقدر يقطع عيشك او يوصل عيشك. لعيشك في ايد حد ولا قاطع عيشك في ايد حد الا الله
والرسول عليه الصلاة والسلام يقول ان جبريل نفث في رواية انه لن تموت نفس حتى تستكمل رزقها. ما فيش نقطة مية مكتوبة لك هتموت قبل ما تاخدها ولا لقمة عيش
قال تعالى انما نعد لهم عبدا. قال بعض المفسرين نعد لهم قطرات الماء والاقوات لؤم العيش معدودة لك. مش هتموت لما تاخد رزقك خليك انسان قوي اليقين في الله. انزل قس على رزقك. اضرب اطلب اي اي اترك اي باب من ابواب الرزق. الوقت الدنيا واقفة في كورونا
فشوف الرزق عن طريق التسويق الالكتروني. واحد حبيبنا عمل دليفري اي حد عايز يوصل له اي حاجة اترك ابواب الرزق. ادعي ربنا. توجه الى الله قيامة والله ياما والله يا اخواني في الله يعني يعني ياما الواحد وقع في ازمات مادية وازمات ديون وبركعتين ربنا فرج الكرب وبركعتين ياما رفعنا
فايدنا نقول يا رزاق وقبل ما ننزل ايدنا كان الرزق نزل من عند الله. ايقن في الله. ايقن في الله. وصدق بالحسنى صدق ان الرزق سبب الطاعة والاعمال الصالحة. اكثر من الطاعة ومن الاعمال الصالحة واكثر من الدعاء وخذ اي باب قدامك. وربنا معك رزقك مش في ايد حد. ما حدش يقدر يقطع عيشك
ما فيش حد يملك رزقك في الوجود الا الله وحده سبحانه وتعالى